Rasmus Rändvee

Rasmus Simon Rändvee (sündinud 28. novembril 1995) on Pärnust pärit eesti laulja ja laulukirjutaja, kes sai tuntuks 2012. aastal telesaate "Eesti otsib superstaari" viienda hooaja võitjana. 

Ta on lõpetanud põhikooli Pärnu Ühisgümnaasiumis ja 2015. aastal Pärnu Sütevaka Humanitaargümnaasiumi.24. lend sotsiaal Pärnu Sütevaka Humanitaargümnaasiumi kodulehel

Rasmus Rändvee musitseeris ansamblis Facelift Deer solisti ja laulukirjutajana. Ansambel alustas tegevust 2011. aasta jaanuaris ning 2014. aastal sai Eesti muusikaauhinna aasta uue tulijana ja aasta parima rokkalbumi eest. 

2017. aastal alustas Rändvee soolokarjääri, tulles võistlusel Eesti Laul välja laulukirjutajate laagris sündinud teosega "This Love". 

 "Eesti otsib superstaari" 

Rasmus Rändvee oli 17-aastane, kui ta saatesarjast "Eesti otsib superstaari" osa võttis. Ta õppis siis 10. klassis ja oli ansambli Facelift Deer solist.[25] Rändvee pääses finaalidesse kohtunike valikul kolmandas stuudiovoorus ning laulis lohutusvoorus Kings of Leoni lugu "Use Somebody".

23. detsembril 2012 Nokia Kontserdimajas välja selgitatud võitja sai auhinnaks superstaari nimetuse, plaadilepingu Universal Musicuga ja 10 000 eurot. Finaalis võitlesid Rasmus Rändvee ja Elina Born, saate võitis Rändvee 59% poolthäältega.

KuupäevVoorPealkiriOriginaali esitajaTulemus28. oktooberI finaal"Crazy" Gnarls Barkleyedasipääs4. novemberII finaal"Kiss from a Rose"Sealedasipääs11. novemberIII finaal"Aita mööda saata öö"Rock Hoteledasipääs18. novemberIV finaal"Kasiino"The Animalsedasipääs25. novemberV finaal"Feeling Good"Cy Grantedasipääs2. detsemberVI finaal"Unustuse jõel" / "Come Together"Jaak Joala / The Beatlesviimase kahe seas9. detsemberVII finaal"We Are Young" / "Losing my Religion"Fun/R.E.Medasipääs16. detsemberVIII finaal"Do You Hear What I Hear" / "Kids"Gloria Shayne & Noel Regney / Robbie Williamsi & Kylie Minogueedasipääs23. detsemberSuperfinaal"Feeling Good" / "Dance" / "Meil aiaäärne tänavas"Cy Grant / Rasmus Rändvee & Facelift Deer / Konstantin Türnpuesikoht

 Eesti Laul 
2013. aasta Eesti Laulul osales Rasmus Rändvee Facelift Deeri koosseisus looga "Dance", mis jäi finaalis seitsmendale kohale.

2017. aastal osales Rasmus Rändvee Eesti Laulul oma esimese soolosingliga "This Love", mille kaasautorid olid Bert Prinkenfeld, Stewart James Brock ja Ewert Sundja. Lugu pälvis sooja vastuvõtu ning pääses finaali, saavutades lõpuks kolmanda koha.

2020. aastal sai Rasmus Rändvee ja Karl-Ander Reismanni lugu "Young" lauluvõistlusel Eesti Laul 12. koha.

 Diskograafia 
 Album 
"Facelift Deer" (2013: Universal Music Oy)                    

 Singlid 
"This Love" (2016: Made in Baltics)

"Falling in love with you" (2018: Made in Baltics)

"Kas süda veel lööb" (2019: Made in Baltics)

"Young" (2019: Made in Baltics)

Viited

 Välislingid 
 Rasmus Rändvee Facebookis
 Rasmus Rändvee Instagramis
 Rasmus Rändvee Spotifys
 "This Love"

Kategooria:Eesti lauljad
Kategooria:Pärnu Sütevaka Humanitaargümnaasiumi vilistlased
Kategooria:Sündinud 1994